CELEX: 62007TJ0274
Language: sk
Date: 2011-11-08
Title: Rozsudok Všeobecného súdu (štvrtá komora) z 8. novembra 2011. # Zhejiang Harmonic Hardware Products Co. Ltd proti Rada Európskej únie. # Dumping - Dovoz žehliacich dosiek s pôvodom v Čínskej ľudovej republike a na Ukrajine - Trhovohospodárske zaobchádzanie - Právo na obhajobu - Ponuka na úpravu cien - Dôverné zaobchádzanie s totožnosťou sťažovateľov. # Vec T-274/07.

Rozsudok Všeobecného súdu (štvrtá komora) z 8. novembra 2011 – Zhejiang Harmonic Hardware Products/Rada
      (vec T‑274/07)
      „Dumping – Dovoz žehliacich dosiek s pôvodom v Čínskej ľudovej republike a na Ukrajine – Trhovohospodárske zaobchádzanie – Právo na obhajobu – Ponuka na úpravu cien – Dôverné zaobchádzanie s totožnosťou sťažovateľov“
      1.                     Spoločná obchodná politika – Obrana proti dumpingovým praktikám – Dumpingové rozpätie – Určenie normálnej hodnoty – Vyšetrovanie
            – Odmietnutie priznať trhovohospodárske zaobchádzanie – Oprava stanoviska Komisie v dokumente o konečnom poskytnutí informácií
            – Možnosť Komisie následne sa vrátiť k svojmu pôvodnému rozhodnutiu, pokiaľ neexistujú nové skutočnosti – Prípustnosť – Podmienky
            [nariadenie Rady č. 384/96, článok 2 ods. 7 písm. c) druhý pododsek a článok 20] (pozri body 37 – 41, 45, 48, 51, 52)
      2.                     Spoločná obchodná politika – Obrana proti dumpingovým praktikám – Antidumpingové konanie – Právo na obhajobu – Oznámenie konečných
            informácií Komisiou podnikom – Právna povaha (nariadenie Rady č. 384/96, článok 20 ods. 1, 2, 4 a 5) (pozri body 47 – 50)
      3.                     Spoločná obchodná politika – Obrana proti dumpingovým praktikám – Antidumpingové konanie – Prístup k spisu – Dôverné zaobchádzanie
            s údajmi v sťažnosti – Podmienky (nariadenie Rady č. 384/96, článok 19 ods. 1 a 2) (pozri body 57 – 61)
      4.                     Spoločná obchodná politika – Obrana proti dumpingovým praktikám – Antidumpingové konanie – Právo na obhajobu – Oznámenie konečných
            informácií Komisiou podnikom – Predloženie návrhu Komisie o konečných opatreniach Rade menej než desať dní po uvedenom oznámení
            – Nezrovnalosť – Dôsledky vo vzťahu k platnosti nariadenia prijatého Radou (nariadenie Rady č. 384/96, článok 20 ods. 5) (pozri
            body 70 – 74, 76 – 90)
      5.                     Spoločná obchodná politika – Obrana proti dumpingovým praktikám – Antidumpingové konanie – Právo na obhajobu – Možnosť vývozcov
            ponúknuť záväzky v lehote na predloženie pripomienok stanovenej článkom 20 ods. 5 nariadenia č. 384/96 – Nedodržanie lehoty
            Komisiou – Nezrovnalosť (nariadenie Rady č. 384/96, článok 8 a článok 20 ods. 5) (pozri body 94 – 96)
      Predmet
      
         
               Návrh na zrušenie nariadenia Rady (ES) č. 452/2007 z 23. apríla 2007, ktorým sa ukladá konečné antidumpingové clo a s konečnou
                  platnosťou vyberanie dočasného cla uloženého na dovoz žehliacich dosiek s pôvodom v Čínskej ľudovej republike a na Ukrajine
                  (Ú. v. EÚ L 109, s. 12), v rozsahu, v akom ukladá antidumpingové clo na dovoz žehliacich dosiek vyrábaných žalobkyňou
               
            Výrok
      
         
                  1.
               
               
                  
               
               
                  	Články 1 a 2 nariadenia Rady (ES) č. 452/2007 z 23. apríla 2007, ktorým sa ukladá konečné antidumpingové clo a s konečnou
                     platnosťou vyberanie dočasného cla uloženého na dovoz žehliacich dosiek s pôvodom v Čínskej ľudovej republike a na Ukrajine,
                     sa zrušujú v rozsahu, v akom sa na základe nich zavádza konečné antidumpingové clo a s konečnou platnosťou sa vyberá dočasné
                     clo uložené na dovoz žehliacich dosiek vyrábaných spoločnosťou Zhejiang Harmonic Hardware Products Co. Ltd.
                  
               
            
         
                  2.
               
               
                  
               
               
                  	Rada Európskej únie znáša vlastné trovy konania a je povinná nahradiť trovy konania, ktoré vznikli spoločnosti Zhejiang Harmonic
                     Hardware Products Co. Ltd.
                  
               
            
         
                  3.
               
               
                  
               
               
                  	Európska komisia, Vall Mill (Rochdale) Ltd, Pirola SpA a Colombo New Scal SpA znášajú vlastné trovy konania.